Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 42/14/5505	Liptovský Mikuláš, 5.3.2014
EEČ : 2-39-90-2014

U Z N E S E N I E

Trestná vec:	obvinený XXXXX  
Prečin:	Porušovanie domovej slobody podľa § 194 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nezistené
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 150,00 € 
b.	Konkrétny adresát peňažnej sumy určenej na všeobecne prospešné účely: Spojená škola, Ul. J. Rumana 6, XXXXX, IČO: 37982559 
c.	Suma odovzdaná štátu na peňažnú pomoc obetiam trestnej činnosti: 75,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: nezistené
realizované policajtom Obv.odd. PZ XXXXX pod spisovou značkou ORP-1074/OO-LM-2013.
	Dňa 06. 11. 2013  v čase okolo 18.30 hod. pred vchodovými dverami vedúcimi do bytového domu na ulici Štúrovej č. 870/18, XXXXX, pristúpil zozadu k XXXXX, nar. XXXXX, túto následne chytil za rameno a zatlačil ju do uvedeného vchodu, kde menovanej povedal, že chce ísť do jej bytu, pretože si chce odtiaľ zobrať svoje veci a hneď po tom z bytu odíde, následne po tom, ako ho pustila do svojho bytu č. 2, ktorý má v podnájme, tento v uvedenom byte neoprávnene zotrval a  aj napriek opakovaným výzvam menovanej z bytu odmietal odísť s tým, že nemá kam ísť a z bytu odišiel až po príchode hliadky OO PZ XXXXX po ich výzve. 

Odôvodnenie: 
	Uznesením povereného príslušníka Obvodného oddelenia PZ v Liptovskom  Mikuláši, sp. zn. ORP-1074/OO-LM-2013 bolo dňa 03. 01. 2014 začaté trestné stíhanie a podľa § 206 ods. 1 Trestného poriadku vznesené obvinenie XXXXX pre prečin porušovania domovej slobody podľa § 194 ods.  1 Trestného zákona pre skutok uvedený vo výrokovej časti tohto uznesenia. 
	V predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
	Obvinený a poškodená uzavreli dňa 26. 02. 2014 zmier, v rámci ktorého obvinený XXXXX vyhlásil, že spáchal skutok, za ktorý je stíhaný. Poškodená XXXXX uviedla, že obvinený XXXXX jej trestným činom nespôsobil žiadnu škodu. 
	Obvinený slobodne, vážne, zrozumiteľne a určito vyhlásil, že spáchal skutok,  za ktorý je stíhaný. 
	Dňa 27. 02. 2014 zložil do pokladne Okresnej prokuratúry v Liptovskom Mikuláši peňažnú sumu vo výške 150,- €,  ktorá bola toho istého dňa zaslaná na účet Krajskej prokuratúry v Žiline. Z tejto chce 50% poukázať štátu na peňažnú pomoc poškodeným podľa osobitného zákona a 50% v prospech Spojenej škole, Ul. J. Rumana 6 v Liptovskom Mikuláši.
	Táto suma je primeraná závažnosti spáchaného trestného činu.  
	Obvinený a poškodená s týmto spôsobom vybavenia veci vyslovili súhlas.
	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného na ktorého sa hľadí ako na netrestaného a na jeho osobné a majetkové pomery som dospela k záveru, že takýto spôsob rozhodnutia je dostačujúci. 
	Preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť.

JUDr. Zdeňka Klaučová
prokurátorka